
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	29 septembrie 2009

	Nr.
	27/468


R A P O R T

asupra proiectului de Lege pentru modificarea şi completarea art.7 din Legea nr.142/1998 privind acordarea tichetelor de masă
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 387 din 7 septembrie 2009, cu dezbaterea pe fond, în procedură obişnuită, a proiectului de Lege pentru modificarea şi completarea art.7 din Legea nr.142/1998 privind acordarea tichetelor de masă.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.236/25.03.2009)

· avizul favorabil al Comisiei juridice, de disciplină şi imunităţi (nr.31/772/16.09.2009)

· punctul de vedere negativ al Guvernului (nr.985/21.04.2009).


Proiectul de lege are ca obiect de reglementare modificarea şi completarea art.7 din Legea nr.142/1998 privind acordarea tichetelor de masă, cu modificările şi completările ulterioare, cu un nou alineat, alin.(21) prin care se urmăreşte ca unităţile emitente a tichetelor de masă sau angajatorii care îşi desfăşoară activitatea în domeniul alimentaţiei publice, să nu poată impune angajaţilor folosirea tichetelor de masă într-o anumită reţea sau în propriile reţele, lăsând acestora dreptul de a opta pentru oricare din unităţile de alimentaţie publică cuprinse în lista prevăzută în lege la art.7 alin (2).

Comisia propune Plenului Camerei Deputaţilor respingerea proiectului de lege din următoarele considerente:
· potrivit  prevederilor art.7 alin.(2) din Legea nr.142/1998 privind acordarea tichetelor de masă, cu modificările şi completările ulterioare, salariaţii pot folosi tichetele de masă la unităţile de alimentaţie publică din lista transmisă de unităţile emitente, fără obligativitatea de a folosi o anumită reţea de alimentaţie publică.

· stabilirea unităţilor de alimentaţie publică se face de către angajator împreună cu organizaţiile sindicale legal constituite sau, acolo unde nu este constituit un sindicat, cu reprezentanţii salariaţilor,      printr-un act adiţional la contractul colectiv de muncă.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 23 septembrie 2009 au participat, în conformitate cu prevederile art.55 din Regulamentul Camerei Deputaţilor:

· d-l Gheorghe Cioponea – consilier, Ministerul Muncii, Familiei şi Protecţiei Sociale 

· d-na Zenovia Drăgănescu - şef serviciu, Ministerul Finanţelor Publice.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 01.09.2009.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



 SECRETAR,



Victor Paul DOBRE


 Adrian SOLOMON
Şef serviciu, 

Consilier parlamentar Elena MESAROŞ

Întocmit,

Expert parlamentar Adriana Emilia BREAZU










1/3
PAGE  
3/3

[image: image1.png]